 **Országismereti és egyháztörténeti szövegfeldolgozás, szövegalkotás, Debrecen**

|  |  |  |  |  |  |  |
| --- | --- | --- | --- | --- | --- | --- |
| **Az óra céljai:** Szövegértés és (részben) szövegalkotás gyakorlása. A diákok megismernek 7 db eseményt a (debreceni) református egyháztörténetből, melyeket időrendben el is tudnak helyezni egymáshoz képest. A diákok együttműködési képessége fejlődik a kooperatív technikáknak köszönhetően. | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| 4’ | Óra eleji adminisztráció  Ráhangolódás:  gyors játék, motiváció, évszámok felelevenítése, csoportalakítás. | Jelentés  Gyors (kör) játék évszámok kimondásával.  Utána a tanár irányításával 4-5 fős csoportokba rendeződnek. | Óra eleji adminisztráció.  Egy egyszerű játékot (lánc, stb.) vezet, hogy a szövegben és az idővonalon előforduló évszámokat, a kimondás szabályait kicsit felelevenítse.  Véletlenszerűen 3-5 fős csoportokat alakít úgy, hogy 4 vagy 8 csapat alakuljon ki a teremben. | Frontális, kooperatív csoportalakí- tás | A csoport alakításhoz betűkártyák vagy évszám kártyák. (1. feladat)  ango\_8\_evf\_A2\_8\_tmcs\_sanyag1\_NL | Akár a felhasznált évszámokkal is lehet csoportokat alakítani (pl. azonos évszázad egy csoport). |
| 8’ | Szöveg prezentálása, feldolgozása, információk kinyerésének gyakorlása. | A csapat minden tagja elolvassa a csapatuknak adott szövegrészt, segítik egymást a csapattagok a megértésben, majd mindenki egyénileg válaszol a saját kérdésére, amit után a csoporton belül szóforgóval előadnak és ellenőriznek. Szükség esetén a tanártól kérnek segítséget. | A tanár minden csoportnak kioszt egyet a négy részre osztott szövegből és a hozzá tartozó feladatokat, majd körbejár, biztat, segít.  Előkészíti a kivetítőn/aktív táblán/hagyományos táblán az idővonalat és a hozzá kapcsolódó eszközöket. | Csoport- munka, kooperatív technika | 2. feladat  Kiosztott szövegek megfelelő példányszámban, hozzájuk kapcsolódó kérdések.  ango\_8\_evf\_A2\_8\_tmcs\_sanyag2\_NL | A tanulók úgy helyezkedjenek el, hogy jól lássák a szöveget.  A szövegrészeket és a hozzájuk tartozó kérdéseket érdemes eltérő színű papírra nyomtatni, hogy ne keveredjenek kiosztásnál és tárolásnál. |
| 5’ | A megszerzett információ felhasználása új helyzetben, tájékozódás az időtengelyen, együttműködés másokkal. | A csapatok szövegéhez kapcsolódó táblai információt az egyes csapatok képviselői elhelyezik az idővonalon. | Biztosítja a feladat elvégzéséhez szükséges eszközöket. Szükség esetén segítő, vagy ellenőrző kérdéseket tesz fel a táblánál dolgozóknak (vagy a csapatok többi tagjának). Pozitív visszajelzést ad a jó megoldásokra. | Frontális, prezentáció | 3. feladat  ango\_8\_evf\_A2\_8\_tmcs\_sanyag3\_NL  Projektor, laptop, aktív tábla vagy hagyományos tábla, feliratok lapokon. LearningApps idővonal:  <https://learningapps.org/display?v=pkrofmr3a18> | Ha aktív táblán dolgoznak a tanulók, vigyázni kell arra, hogy ne takarják egymás elől a felületet, illetve ha egyszerre nyúlnak a felülethez többen, nehogy összezavarodjon a kép. |
| 5’ | A szövegértés újabb típusa, szöveg és kép összekapcsolá- sának gyakorlása. | Az elkészült idővonal meghatározásai mellé képek kerülnek, melyek közül néhány szerepel az események között, néhány pedig nem. Megpróbálják felismerni mi micsoda, és jelentkezés alapján elmondják javaslataikat. | Az elhangzó javaslatokat elfogadja, vagy irányító kérdésekkel segít, majd a táblán a megfelelő képeket a helyükre mozgatja.  A megmaradó négy képet láthatóan külön rendezi a végén. | frontális | 4. feladat tábla, képek  Vagy az előző LearningApps feladat folytatása a képekkel. | . |
| 6’+  8’ | Új anyag feldolgozása: További ismeretek szerzése a városról, református hagyományairól. (Újabb kooperatív módszer alkalmazásával az) együttműködés erősítése.  Idővonal kiegészítése, megértés ellenőrzése. | Megkapják a csapatok az előző feladat végén “kimaradt” képeket, és minden csapaton belül elosztják, hogy ki melyiknek a „szakértőjévé” kíván válni. Majd az egyes képek szakértői csoportjai gyorsan megalakulnak. Minden csapatnak mind a négy képpel kapcsolatban ismeretekre kell szert tennie. Ezt azonban úgy teszik, hogy minden csapatból egy-egy fő a többi csapat azonos képet választó tagjával közösen mélyed el az adott képpel kapcsolatos ismeretekben. Javasolt, hogy mindenki készítsen jegyzeteket magának, hogy abból társainak el tudja mondani a lényeges információkat. Majd mindenki visszatér a sajt csapatához, és megtanítja a többieket arra, amit ő tudott meg.  A hiányzó négy képet és a hozzá tartozó évszámos információt is elhelyezi a teremben lévő tanulók közül, különböző csoportokból kiválasztott 4 tanuló a korábbi idővonalon. | Hatékony szervezőként a tanár igyekszik elérni, hogy ne a szervezésre, osztásra kelljen sok időt fordítani, hanem majd az érdemi feldolgozásra.  Figyel rá, hogy miden szakértői csoport megértse a szöveget, majd a visszatérő csapattagok lehetőleg csak angol nyelven tanítsák társaikat.  Előkészíti a korábban használt idővonalat és az új képeket, információkat a további feladathoz.  Biztosítja, hogy az idővonal ismét megjelenjen (ha kivetített), vagy hozzáférhető maradjon a táblán. | csoportmunka  fordított szakértői mozaik  majd az ellenőrzésnél frontális | 5. feladat képek, a képekhez tartozó szövegek kellő számban.  Korábban használt idővonal, és képek, információk.  ango\_8\_evf\_A2\_8\_tmcs\_sanyag5\_NL | Nem kell félni attól, hogy zsibongás alakulhat ki, ha mindenki a feladatára figyel, jól működik a rendszer. |
| 7’ | Szövegértés ellenőrzése | Csapatonként válaszolnak a quiz kérdésekre. | Mintha valamilyen TV-s vetélkedő műsorvezetője lenne, vezeti és koordinálja a feladatot. Az osztályban szokásos módon jutalmazza az eredményességet. | (A játék szabályai szerinti) csoportmunka | 7. feladat kivetített, online elérhető, vagy lapon kiadott quiz feladatlap.  ango\_8\_evf\_A2\_8\_tmcs\_sanyag7\_NL  LearningApps Legyen Ön is milliomos quiz  <https://learningapps.org/display?v=pf78ccpst18> |  |
| 2’ | Értékelés | Aki szeretné, elmondja tanult-e újat. | Értékeli röviden az együttműködést és az eredményességet. | Frontális |  |  |
|  | Tartalék feladat és/vagy (szorgalmi) házi feladat. | A tanulók egyénileg kérdés és/vagy feladat kártyákat készítenek egy későbbi társasjátékhoz. | Az óra során bármikor aki, vagy amelyik csapat hamarabb kész kérdéseket, feladatokat készíthet témából egy későbbi társasjátékhoz, ha a tanár úgy ítéli meg, hogy azok a tanulók készen vannak a feladatukkal (és az jó is), de a többiek még dolgoznak. | Egyéni | Egyforma méretű kis jegyzettömb lapok a későbbi társasjátéknak megfelelő méretben és tartóssággal. |  |